ddrg/super_eurlex huggingface dataset:
*****

ΤΡΙΤΗ ΟΔΗΓΙΑ ΤΗΣ ΕΠΙΤΡΟΠΗΣ

της 28ης Ιουλίου 1983

που τροποποιεί το παράρτημα της οδηγίας 74/63/ΕΟΚ του Συμβουλίου περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές

(83/381/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 74/63/ΕΟΚ του Συμβουλίου της 17ης Δεκεμβρίου 1973 περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές (1), όπως τροποποιήθηκε τελευταία από την οδηγία 80/502/ΕΟΚ του Συμβουλίου (2), και ιδίως το άρθρο 6,

Εκτιμώντας:

ότι οι διατάξεις της οδηγίας 74/63/ΕΟΚ προβλέπουν ότι το περιεχόμενο του παραρτήματος πρέπει να προσαρμόζεται διαρκώς, σύμφωνα με την εξέλιξη των επιστημονικών ή τεχνικών γνώσεων·

ότι φαίνεται απαραίτητο να μειωθεί η περιεκτικότητα σε αφλατοξίνη Β1 των συμπληρωματικών τροφών που προορίζονται για αγελάδες γαλακτοπαραγωγής ώστε να εξασφαλιστεί ότι δεν υπάρχουν κατάλοιπα αυτού του προϊόντος στο γάλα·

ότι πρέπει να καθοριστεί ειδική περιεκτικότητα σε υδράργυρο για τις πλήρεις τροφές που προορίζονται για ορισμένα ζώα συντροφίας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 74/63/ΕΟΚ τροποποιείται ως εξής:

1. Στο τμήμα Α «Ουσίες (ιόντα ή στοιχεία)», η διατύπωση της θέσης αριθ. 4 «Υδράργυρος» αντικαθίσταται από την ακόλουθη διατύπωση:

1.2.3 // // // // Ουσίες

Προϊόντα

// Ζωοτροφές

// Μέγιστη περιεκτικότητα

σε mg/kg (ppm) τροφής,

με ποσοστό υγρασίας 12 % (α)

// // // // 4. Υδράργυρος // Απλές ζωοτροφές, // 0,1 // // εξαιρέσει των: // // // - ζωοτροφών που προέρχονται από τη μεταποίηση ιχθύων ή άλλων θαλάσσιων ζώων // 0,5 // // Πλήρεις ζωοτροφές // 0,1 // // - πλήρων ζωοτροφών για σκύλους και γάτες // 0,4 // // //

2. στο τμήμα Β «Προϊόντα», στη θέση αριθ. 1 «Αφλατοξίνη Β1», ο αριθμός «0,02» που εμφαίνεται στη στήλη «Μέγιστη περιεκτικότης mg/kg (ppm) της ανόθευτης ουσίας ως έχει» όσον αφορά τις «συμπληρωματικές ζωοτροφές για αγελάδες γαλακτοπαραγωγής» αντικαθίσταται από τον αριθμό «0,01».

Άρθρο 2

Τα Κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις, για τη συμμόρφωσή τους προς τις διατάξεις του άρθρου 1, στις 31 Δεκεμβρίου 1983 το αργότερο. Πληροφορούν περί τούτου αμέσως την Επιτροπή.

Άρθρο 3

Η παρούσα οδηγία απευθύνεται στα Κράτη μέλη.

Βρυξέλλες, 28 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 38 της 11. 2. 1974, σ. 31.

(2) ΕΕ αριθ. L 124 της 20. 5. 1980, σ. 17.
ΔΙΟΡΘΩΤΙΚΟ Α :

83/91/ΕΟΚ: Οδηγία του Συμβουλίου της 7ης Φεβρουαρίου 1983 περί τροποποιήσεως της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων, προελεύσεως τρίτων χωρών, και της οδηγίας 77/96/ΕΟΚ περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια

1. Στη σελίδα 40, άρθρο 17 παράγραφος 2, το κείμενο του στοιχείου ε) συμπληρώνεται ως εξής:

«η σήμανση πρέπει να γίνεται σύμφωνα με το κεφάλαιο Χ του παραρτήματος Ι της οδηγίας 64/433/ΕΟΚ ».

2. Στη σελίδα 42, άρθρο 20 στοιχείο ζ), τρίτη σειρά:

1.2 // αντί: // «. . . ελαττώματα διαπλάσεως ή», // διάβαζε: // «. . . ελαττώματα διαπλάσεως, μολύνσεις ή».

3. Στη σελίδα 42, άρθρο 20 στοιχείο ια), τελευταία σειρά:

Οι λέξες «και το μυαλό» διαγράφονται.

4. Στη σελίδα 46, παράρτημα Α, τα τμήματα Ι και ΙΙ αντικαθίστανται από το ακόλουθο κείμενο:

«Ι. Ταυτοποίηση των κρεάτων:

Κρέατα από

(Είδος ζώου)

Είδος τεμαχίων

Είδος συσκευασίας

Αριθμός τεμαχίων ή μονάδων συσκευασίας

Μήνας(ες) και έτος(η) κατάψυξης

Καθαρό βάρος

ΙΙ. Προέλευση των κρεάτων:

Διεύθυνση(σεις) και αριθμός(οί) κτηνιατρικής εγκρίσεως του (των) εγκεκριμένου(ων) σφαγείου(ων) Διεύθυνση(σεις) και αριθμός(οί) κτηνιατρικής εγκρίσεως του (των) εγκεκριμένου(ων) εργαστηρίου(ων) τεμαχισμού

Διεύθυνση(σεις) και αριθμός(οί) κτηνιατρικής εγκρίσεως του (των) εγκεκριμένου(ων) χώρου(ων) εναποθηκεύσεως

»

5. Στη σελίδα 47, παράρτημα Α τμήμα IV, το κείμενο του στοιχείου β) διαβάζεται ως εξής:

«β) ότι τα κρέατα ελήφθησαν σύμφωνα με τους όρους παραγωγής και ελέγχου που προβλέπονται στην οδηγία 72/462/ΕΟΚ και ότι, ως εκ τούτου, αναγνωρίζονται ότι είναι κατάλληλα για την ανθρώπινη κατανάλωση ως έχουν ».

6. Στη σελίδα 48, άρθρο 3, δεύτερη και τρίτη σειρά:

1.2 // αντί: // «. . . δώδεκα μήνες μετά την κοινοποίησή της . . .», // διάβαζε: // «. . . την 1η Ιανουαρίου 1985 . . .».
ΟΔΗΓΙΑ ΤΗΣ ΕΠΙΤΡΟΠΗΣ της 1ης Ιουλίου 1982 περί προσαρμογής στην τεχνική πρόοδο της οδηγίας 76/891/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στους μετρητές ηλεκτρικής ενέργειας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

την οδηγία 76/891/ΕΟΚ του Συμβουλίου της 4ης Νοεμβρίου 1976 περί προσεγγίσεως των νομοθεσιών των Κρατών μελών των αναφερομένων στους μετρητές ηλεκτρικής ενέργειας (1), και ιδίως το άρθρο 3 τρίτο εδάφιο,

Εκτιμώντας:

ότι κατ' εφαρμογή του άρθρου 3 της οδηγίας 76/891/ΕΟΚ είναι απαραίτητο να επανεξεταστούν οι τιμές των μεγίστων επιτρεπομένων ορίων σφάλματος κατά τον αρχικό έλεγχο ΕΟΚ, ώστε να ληφθούν υπόψη η πείρα που έχει αποκτηθεί και τα αποτελέσματα που έχουν επιτευχθεί σε διεθνές επίπεδο-

ότι η πείρα που έχει αποκτηθεί στον τομέα αυτόν σε κοινοτικό επίπεδο οδηγεί στο να γίνουν οριστικώς δεκτά πιο αυστηρά μέγιστα επιτρεπόμενα όρια σφάλματος από εκείνα που γίνονται δεκτά σε διεθνές επίπεδο, και προβλέπονται ήδη ως κοινοί κανόνες στην αναφερθείσα οδηγία-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Πριν από την 1η Ιανουαρίου 1983, τα Κράτη μέλη που έχουν προσφύγει στη δυνατότητα που προβλέπεται στο δεύτερο εδάφιο του άρθρου 3 της οδηγίας 76/891/ΕΟΚ καταργούν τα μέτρα που έχουν ληφθεί βάσει αυτής της δυνατότητας.

Ενημερώνουν αμέσως περί αυτού την Επιτροπή.

Άρθρο 2

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, την 1η Ιουλίου 1982.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 336 της 4. 12. 1976, σ. 30.
*****

ΟΔΗΓΙΑ ΤΗΣ ΕΠΙΤΡΟΠΗΣ

της 2ας Δεκεμβρίου 1982

που τροποποιεί το παράρτημα ΙΙ της οδηγίας 69/208/ΕΟΚ του Συμβουλίου περί εμπορίας των σπόρων προς σπορά ελαιούχων και κλωστικών φυτών

(82/859/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά ελαιούχων και κλωστικών φυτών (1), όπως τροποποιήθηκε τελευταία από την οδηγία 82/287/ΕΟΚ της Επιτροπής (2), και ιδίως το άρθρο 20α,

Εκτιμώντας:

ότι οι όροι τους οποίους πρέπει να πληρούν οι καλλιέργειες, καθώς και οι κανόνες καθαρότητας της ποικιλίας, πρέπει να καθοριστούν επακριβώς για να συμμορφωθούν με τα προγράμματα του Οργανισμού Οικονομικής Συνεργασίας και Αναπτύξεως (ΟΟΣΑ), σχετικά με την πιστοποίηση της ποικιλίας των σπόρων προς σπορά που προορίζονται για το διεθνές εμπόριο·

ότι ορισμένοι κανόνες που καθορίστηκαν στην οδηγία 82/287/ΕΟΚ δεν έχουν αντικείμενο εφαρμογής, επειδή για ορισμένα είδη, αρκετές αναπαραγωγές σπόρων της κατηγορίας «πιστοποιημένοι σπόροι» δεν έχουν γίνει δεκτές·

ότι, λόγω της εξελίξεως των επιστημονικών και τεχνικών γνώσεων, πρέπει να γίνουν τροποποιήσεις στο παράρτημα ΙΙ της οδηγίας 69/208/ΕΟΚ·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ο πίνακας που αναφέρεται στο σημείο 1 του τμήματος Ι του παραρτήματος ΙΙ της οδηγίας 69/208/ΕΟΚ τροποποιείται ως εξής:

1. Η λέξη «αποκλειστικά» παρεμβάλλεται στην αριστερή στήλη, δεύτερη θέση, ύστερα από τις λέξεις «Brassica napus ssp. oleifera, εκτός από τις ποικιλίες που χρησιμοποιούνται ως ζωοτροφές» και τις λέξεις «Brassica rapa, εκτός από τις ποικιλίες που χρησιμοποιούνται ως ζωοτροφές», και στην αριστερή στήλη, τρίτη θέση, ύστερα από τις λέξεις «Brassica napus ssp. oleifera, ποικιλίες που χρησιμοποιούνται ως ζωοτροφές» και τις λέξεις «Brassica rapa, ποικιλίες που χρησιμοποιούνται ως ζωοτροφές».

2. Στην αριστερή στήλη, τρίτη θέση, δεύτερη περίπτωση, απαλείφονται οι λέξεις «πρώτης αναπαραγωγής».

3. Απαλείφονται οι ενδείξεις της τρίτης θέσεως, τρίτη περίπτωση.

Άρθρο 2

1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν προς τις διατάξεις της παρούσας οδηγίας, το αργότερο την 1η Ιουλίου 1983.

2. Τα Κράτη μέλη φροντίζουν να μην περιοριστεί καθόλου η εμπορία των σπόρων λόγω της παρούσας οδηγίας σε ημερομηνίες διαφορετικές από εκείνες που ορίζει η παράγραφος 1.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 2 Δεκεμβρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 169 της 10. 7. 1969, σ. 3.

(2) ΕΕ αριθ. L 131 της 13. 5. 1982, σ. 24.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 19ης Ιανουαρίου 1982

περί τροποποίησεως της πρώτης οδηγίας του Συμβουλίου της 23ης Ιουλίου 1962 περί θεσπίσεως κοινών κανόνων για ορισμένες οδικές μεταφορές εμπορευμάτων μεταξύ των Κρατών μελών

(82/50/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επι- τροπής (2),

Εκτιμώντας:

ότι είναι σκόπιμο να προβλεφθεί ότι ορισμένες μεταφορές ελεύθερες ποσοστώσεων στα πλαίσια της πρώτης οδηγίας της 23ης Ιουλίου 1962 (3), όπως τροποποιήθηκε τελευταία από την οδηγία 80/79/ΕΟΚ (4), εξαιρούνται επίσης από κάθε καθεστώς αδειών·

ότι και ορισμένες μεταφορές μπορούν να απαλλαγούν από κάθε ποσόστωση και άδεια,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο παράρτημα Ι της πρώτης οδηγίας της 23ης Ιουλίου 1962, προστίθενται τα εξής σημεία:

«14. Οι μεταφορές ανταλλακτικών πλοίων και αεροσκαφών.

15. Η μετακίνηση άνευ φορτίου ενός οχήματος μεταφοράς εμπορευμάτων προοριζομένου να αντικαταστήσει όχημα το οποίο ετέθη εκτός χρήσεως σε Κράτος μέλος άλλο από εκείνο στο οποίο είναι καταγεγραμμένο, καθώς και η συνέχιση της μεταφοράς από το υποκατάστατο όχημα υπό κάλυψη της αδείας, η οποία είχε εκδοθεί για το εκτός χρήσεως όχημα.

16. Μεταφορές αντικειμένων και έργων τέχνης για να εκτεθούν ή να πωληθούν.

17. Έκτακτες μεταφορές αντικειμένων και υλικού που προορίζονται αποκλειστικά για διαφήμιση ή πληροφόρηση.

18. Μεταφορές υλικού, εξαρτημάτων και ζώων από ή προς θεατρικές, μουσικές, αθλητικές εκδηλώσεις, κινηματογραφικές παραστάσεις ή παραστάσεις τσίρκου, εμποροπανηγύρεις ή εορτές, καθώς και ραδιοφωνικές ηχογραφήσεις και κινηματογραφικές ή τηλεοπτικές λήψεις.»

2. Το παράρτημα ΙΙ της πρώτης οδηγίας της 23ης Ιουλίου 1962 τροποποιείται ως εξής:

α) το σημείο 2 αντικαθίσταται από το ακόλουθο κείμενο:

«2. Οι μεταφορές προϊόντων προοριζομένων για τον εφοδιασμό πλοίων και αεροσκαφών.»

β) τα σημεία 3, 5 και 6 διαγράφονται.

Άρθρο 2

Τα Κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία το αργότερο

στις 1 Ιανουαρίου 1983. Πληροφορούν την Επιτροπή πριν από την 1η Ιουλίου 1982.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 19 Ιανουαρίου 1982.

Για το Συμβούλιο

Ο Πρόεδρος

P. de KEERSMAEKER

(1) ΕΕ αριθ. C 327 της 15. 12. 1980, σ. 65.

(2) ΕΕ αριθ. C 138 της 9. 6. 1981, σ. 56.

(3) ΕΕ αριθ. 70 της 6. 8. 1962, σ. 2005/62.

(4)) ΕΕ αριθ. L 18 της 24. 1. 1980, σ. 23.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 17ης Νοεμβρίου 1981

περί τροποποιήσεως της οδηγίας 74/651/ΕΟΚ περί των φορολογικών ατελειών των χορηγουμένων κατά την εισαγωγή εμπορευμάτων που αποτελούν αντικείμενο μικροδεμάτων μη εμπορικού χαρακτήρος εντός της Κοινότητος

(81/934/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,

την πρόταση της Επιτροπής (1),

την γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι ο προσδιορισμός της ισοτιμίας σε εθνικό νόμισμα της φορολογικής ατελείας που προβλέπεται στην οδηγία 74/651/ΕΟΚ του Συμβουλίου της 19ης Δεκεμβρίου 1974 περί των φορολογικών ατελειών των χορηγουμένων κατά την εισαγωγή εμπορευμάτων που αποτελούν αντικείμενο μικροδεμάτων μη εμπορικού χαρακτήρος εντός της Κοινότητος (4), όπως τροποποιήθηκε τελευταία από την οδηγία 78/1034/ΕΟΚ (5), θα οδηγούσε σε μία μείωση σε εθνικό νόμισμα της χορηγουμένης σε ένα Κράτος μέλος ατελείας· ότι πρέπει να αποτραπεί μία τέτοια μείωση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 1 παράγραφος 2 σημείο δ της οδηγίας 74/651/ΕΟΚ, ο όρος «εξήντα μονάδες» αντικαθίσταται με «εβδομήντα ECU».

Άρθρο 2

1. Τα Κράτη μέλη θέτουν σε ισχύ τα αναγκαία μέτρα για να συμμορφωθούν προς την παρούσα οδηγία, από 1ης Ιανουαρίου 1982.

2. Τα Κράτη μέλη πληροφορούν την Επιτροπή για τις διατάξεις που θεσπίζουν για την εφαρμογή της παρούσας οδηγίας.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 17 Νοεμβρίου 1981.

Για το Συμβούλιο

Ο Πρόεδρος

G. HOWE

(1) ΕΕ αριθ. C 350 της 31. 12. 1980, σ. 21.

(2) ΕΕ αριθ. C 144 της 15. 6. 1981, σ. 76.

(3) ΕΕ αριθ. C 159 της 29. 6. 1981, σ. 5.

(4) ΕΕ αριθ. L 354 της 30. 12. 1974, σ. 57.

(5) ΕΕ αριθ. L 366 της 28. 12. 1978, σ. 33.
ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως της οδηγίας 72/464/ΕΟΚ "περί των φορολογικών επιβαρύνσεων, πλην των φόρων κύκλου εργασιών, οι οποίοι επιβαρύνουν την κατανάλωση βιομηχανοποιημένων καπνών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,

την πρόταση της Επιτροπής(1),

τη γνώμη της Συνελεύσεως(2),

τη γνώμη της Οικονομικής και Κοινωνικής Επιτροπής(3),

Εκτιμώντας:

ότι σύμφωνα με την οδηγία 72/464/ΕΟΚ(4) όπως τροποποιήθηκε τελευταία από την οδηγία 77/805/ΕΟΚ(5), η μετάβαση από το ένα στάδιο εναρμονίσεως στο επόμενο αποφασίζεται από το Συμβούλιο κατόπιν προτάσεως της Επιτροπής-

ότι το δεύτερο στάδιο εναρμονίσεως, που καθορίστηκε από την οδηγία 77/805/ΕΟΚ, λήγει την 31η Δεκεμβρίου 1980-

ότι τα ειδικά κριτήρια που δύνανται να εφαρμοσθούν κατά τη διάρκεια ενός τρίτου σταδίου, το οποίο θάπρεπε ν' αρχίσει την 1η Ιανουαρίου 1981, αποτελούν το αντικείμενο προτάσεως οδηγίας εκ μέρους της Επιτροπής(6)-

ότι το Συμβούλιο δεν δύναται ν'αποφασίσει επί της προτάσεως αυτής προ της 31ης Δεκεμβρίου 1980-

ότι, εν όψει αυτών των περιστάσεων, κρίνεται αναγκαία μία παράταση έξι μηνών του δευτέρου σταδίου-

ότι πρέπει να παραταθεί επίσης για έξι μήνες η δύναμει του άρθρου 10γ της οδηγίας 72/464/ΕΟΚ θεσπισθείσα παρέκκλιση υπέρ του Ηνωμένου Βασιλείου,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Στο άρθρο 10α παράγραφος 1 της οδηγίας 72/464/ΕΟΚ η ημερομηνία της 31ης Δεκεμβρίου 1980 αντικαθίσταται από αυτή της 30ήςΙουνίου 1981.

2. Στο άρθρο 10γ πρώτο εδάφιο της οδηγίας 72/464/ΕΟΚ, οι λέξεις "τριάντα μήνες" που αντικαθίστανται από τις λέξεις "τριάντα έξι μήνες".

Άρθρο 2

Η παρούσα οδηγία απευθύνεται στα Κράτη Μέλη.

Έγινε στις Βρυξέλλες, στις 22 Δεκεμβρίου 1980.

Για το Συμβούλιο

Ο Πρόεδρος

J. SANTER

(1) ΕΕ αριθ. Α 311 της 29.11.1980, σ. 5.

(2) ΕΕ αριθ. Α 346 της 31.12.1980, σ. 126.

(3) Γνώμη που διετυπώθη την 10ηΔεκεμβρίου 1980 (μη δημοσιευθείσα ακόμη στην Επίσημη Εφημερίδα).

(4) ΕΕ αριθ. Ν 303 της 31.12.1972, σ. 1.

(5) ΕΕ αριθ. Ν 338 της 20.12.1977, σ. 22.

(6) ΕΕ αριθ. Α 264 της 11.10.1980, σ. 6.
ΕΝΔΕΚΑΤΗ ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Μαρτίου 1980 περί εναρμονίσεως των νομοθεσιών των Κρατών μελών των σχετικών με τους φόρους κυκλου εργασιών - εξαίρεση των γαλλικών υπερποντίων διαμερισμάτων από το πεδίο εφαρμογής της οδηγίας 77/388/ΕΟΚ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,

την πρόταση της Επιτροπής,

Εκτιμώντας:

ότι κατά τους όρους του άρθρου 227 παράγραφος 2 εδάφιο τρίτο της συνθήκης, τα όργανα της Κοινότητος υποχρεούνται να μεριμνούν, στο πλαίσιο των διαδικασιών που προβλέπονται από τη συνθήκη, να διευκολύνεται η οικονομική και κοινωνική ανάπτυξη των γαλλικών υπερποντίων διαμερισμάτων-

ότι σύμφωνα με την απόφαση η οποία εκδόθηκε από το Δικαστήριο την 10ηΟκτωβρίου 1978 για την υπόθεση αριθ. 148-77, οι διατάξεις της συνθήκης και του παραγώγου δικαίου εφαρμόζονται στα γαλλικά υπερπόντια διαμερίσματα, εκτός αποφάσεως των κοινοτικών οργάνων με την οποία υιοθετούνται ειδικά μέτρα προσαρμοσμένα προς τις οικονομικές και κοινωνικές συνθήκες των διαμερισμάτων αυτών-

ότι για λόγους αναγομένους στη γεωγραφική, οικονομική και κοινωνική κατάστασή τους, πρέπει να εξαιρεθούν τα γαλλικά υπερπόντια διαμερίσματα του πεδίου εφαρμογής του κοινού συστήματος του φόρου προστιθέμενης αξίας, όπως καθορίζεται από την οδηγία 77/388/ΕΟΚ (1)-

ότι η εφαρμογή της παρούσας οδηγίας δεν συνεπάγεται καμία τροποποίηση των νομοθετικών διατάξεων των Κρατών μελών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 3 παράγραφος 2 της οδηγίας 77/388/ΕΟΚ προστίθεται η ακόλουθη περίπτωση:

"- Γαλλική Δημοκρατία:

- υπερπόντια διαμερίσματα."

Άρθρο 2

Η οδηγία εφαρμόζεται από της 1ης Ιανουαρίου 1979.

Άρθρο 3

Η οδηγία απευθύνεται στα Κράτη μέλη.

Έγινε στις Βρυξέλλες, στις 26 Μαρτίου 1980.

Για το Συμβούλιο

Ο Πρόεδρος

G. MARCORA

(1) ΕΕ αριθ. Ν 145 της 13. 6. 1977, σ. 1.
ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1978 περί πλοηγήσεως πλοίων από πλοηγούς ανοικτής θάλασσας στη Βόρειο Θάλασσα και τη Μάγχη

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 84 παράγραφος 2,

Εκτιμώντας :

ότι απαιτείται, για τη θαλάσσια ασφάλεια και την πρόληψη της ρυπάνσεως των θαλασσών, αφ' ενός να εξασφαλισθεί ότι τα πλοία που επιθυμούν να προσφύγουν στις υπηρεσίες πλοηγών στη Βόρειο Θάλασσα και τη Μάγχη θα δύνανται να χρησιμοποιούν πλοηγούς ανοικτής θάλασσας επαρκώς ειδικευμένους και αφ' ετέρου να προωθηθεί η απασχόληση των πλοηγών αυτών σε πλοία που φέρουν τις σημαίες των Κρατών μελών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

1. Τα Κράτη μέλη που έχουν ακτές στη Βόρειο Θάλασσα και τη Μάγχη λαμβάνουν όλα τα αναγκαία και κατάλληλα μέτρα για να εξασφαλισθεί ότι τα πλοία που προσφεύγουν στις υπηρεσίες πλοηγών ανοικτής θάλασσας στη Βόρειο Θάλασσα και τη Μάγχη θα δύνανται να έχουν πλοηγούς ανοικτής θάλασσας επαρκώς ειδικευμένους, κατόχους πιστοποιητικού που εκδίδεται από αρμόδια υπηρεσία ενός από τα ανωτέρω Κράτη μέλη, το οποίο πιστοποιεί την ικανότητα προς πλοήγηση πλοίων στη Βόρειο Θάλασσα και τη Μάγχη.

2. Κάθε Κράτος μέλος λαμβάνει όλα τα αναγκαία και κατάλληλα μέτρα για να ενθαρρύνει τα πλοία που φέρουν την εθνική του σημαία να χρησιμοποιούν στη Βόρειο Θάλασσα και τη Μάγχη μόνο πλοηγούς ανοικτής θάλασσας που είναι κάτοχοι πιστοποιητικού κατά την έννοια της παραγράφου 1, ή άλλου ισοδύναμου πιστοποιητικού το οποίο εκδίδεται από αρμόδια αρχή άλλου παράκτιου κράτους της Βορείου Θάλασσας.

Άρθρο 2

Τα Κράτη μέλη, κατόπιν διαβουλεύσεων με την Επιτροπή, θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προς συμμόρφωση με την παρούσα οδηγία, το αργότερο την 1η Ιανουαρίου 1980. Ενημερώνουν περί τούτου αμέσως την Επιτροπή.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 21 Δεκεμβρίου 1978.

Για το Συμβούλιο

Ο Πρόεδρος

Otto Graf LAMBSDORFF
ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Οκτωβρίου 1979 περί τροποποιήσεως της οδηγίας 76/630/ΕΟΚ "περί των ερευνών που πρέπει να διεξαχθούν από τα Κράτη Μέλη στον τομέα της παραγωγής χοίρων"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οιοκονομικής Κοινότητος και ιδίως το

άρθρο 43,

την πρόταση της Επιτροπής,

τη γνώμη της Συνελεύσεως (1),

Εκτιμώντας:

ότι η οδηγία 76/630/ΕΟΚ (2) προέβλεψε τις έρευνες που πρέπει να διεξαχθούν από τα Κράτη Μέλη, στον τομέα της παραγωγής χοίρων-

ότι, για να ευνοηθεί η εναρμόνιση των προβλέψεων στον τομέα των χοιροειδών και να βελτιωθούν οι μέθοδοι που ακολουθούνται, πρέπει να διευκρινισθούν και να συμπληρωθούν ορισμένες διατάξεις της εν λόγω οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το άρθρο 8 της οδηγίας 76/630/ΕΟΚ αντικαθίσταται από το ακόλουθο κείμενο:

"Άρθρο 8

1. Τα Κράτη Μέλη θεσπίζουν, για τις περιόδους από 1η Δεκεμβρίου μέχρι 30ή Νοεμβρίου, από 1η Απριλίου μέχρι 31η Μαρτίου και από 1η Αυγούστου μέχρι 31η Ιουλίου, προβλέψεις για την ακαθάριστη εγχώρια παραγωγή χοίρων, ανά περιόδους δύο μηνών. Οι περίοδοι δύνανται να τροποποιηθούν κατά τη διαδικασία που προβλέπεται στο άρθρο 11.

Η ακαθάριστη εγχώρια παραγωγή αντιστοιχεί στο σύνολο των εσφαγμένων χοίρων, εγχωρίου ή εξωτερικής καταγωγής, συμπληρουμένου από το υπόλοιπο του εξωτερικού εμπορίου ζώντων χοίρων.

2. Οι προβλέψεις της παραγράφου 1 διαβιβάζονται στην Επιτροπή μέσα σε προθεσμίες που πρέπει να καθορίζονται κατά τη διαδικασία που προβλέπεται στο άρθρο 11."

Άρθρο 2

Η παρούσα οδηγία απευθύνεται στα Κράτη Μέλη.

Έγινε στο Λουξεμβούργο, στις 29 Οκτωβρίου 1979.

Για το Συμβούλιο

Ο Πρόεδρος

Β. LENIHAN

(1) Γνώμη δοθείσα την 26η Οκτωβρίου 1979 (μη δημοσιευθείσα ακόμη στην Επίσημη Εφημερίδα).

(2) ΕΕ αριθ. Ν 223 της 16.8.1976, σ. 4.